Ένα Βρετανικό πυροβόλο όπλο τύπου 8-inch Howitzer κοντά στα Γερμανικά σύνορα κατά τη διάρκεια του «Παράξενου Πολέμου». 
**Παράξενος Πόλεμος** (γαλλικά: *drôle de guerre)* ή **Ψεύτικος Πόλεμος** (αγγλικά: *phony war*) ονομάζεται η περίοδος του Β' παγκοσμίου πολέμου, από τις 3 Σεπτεμβρίου 1939, όταν οι δύο συμμαχικές δυνάμεις (Γαλλία και Μεγάλη Βρετανία) κήρυξαν πόλεμο στη Ναζιστική Γερμανία, με αφορμή την εισβολή της στην Πολωνία, μέχρι τις 10 Μαΐου του 1940, ημερομηνία έναρξης της ναζιστικής επίθεσης κατά της Γαλλίας.

Παρόλο που δεν υπήρχε κάποια μεγάλης κλίμακας στρατιωτική δράση από τις δύο συμμαχικές δυνάμεις, είχε ξεκινήσει οικονομικός πόλεμος (στρατηγικές οικονομικού αποκλεισμού). Πιο συγκεκριμένα υπήρξε ναυτικός αποκλεισμός (εμπάργκο) και η απενεργοποίηση των γερμανικών πλοίων οπού είχαν καμουφλαριστεί ως μη - μαχητικά (surface raiders). Οι συμμαχικές δυνάμεις δημιούργησαν κάποια περίτεχνα σχέδια για μια πληθώρα μεγάλης κλίμακας επιχειρήσεις οι οποίες θα είχαν σαν στόχο να παραλύσει το Γερμανικό πολεμικό δυναμικό. Κάποιες από αυτές τις τακτικές θα ήταν : 

Το άνοιγμα ενός αγγλο-γαλλικού μετώπου στα Βαλκάνια, Εισβολή στη Νορβηγία (Plan R 4), έτσι ώστε να ανακοπεί η κύρια πηγή μετάλλων για τη Ναζιστική Γερμανία και ένα χτύπημα κατά της Σοβιετικής Ένωσης, η οποία ήταν η κυρίως πηγή πετρελαίου για τη Γερμανία την περίοδο αυτή. Από τα παραπάνω σχέδια υλοποιήθηκε μόνο η εισβολή της Νορβηγίας, τον Απρίλιο του 1940 το οποίο και πλέον δεν είχε αποτέλεσμα, καθώς η Ναζιστική Γερμανία την είχε ήδη καταλάβει.

Η παράταξη των Γαλλικών δυνάμεων κατά την επίθεση του Σάαρλαντ. 
Κατά τη διάρκεια του Παράξενου πολέμου υπήρχε μόνο μία περιορισμένης κλίμακας χερσαία στρατιωτική επιχείρηση στο δυτικό μέτωπο όπου τα γαλλικά στρατεύματα εισέβαλλαν στο Σάαρλαντ (Saar Offensive). Κατά την εισβολή του Σάαρλαντ τον Σεπτέμβριο, οι Γαλλικές δυνάμεις επιτέθηκαν στις γερμανικές, με σκοπό να βοηθηθεί η Πολωνία, όμως η επίθεση σταμάτησε μερικές μέρες μετά και οι δυνάμεις αποσύρθηκαν. Τον Νοέμβριο, Οι Σοβιετικοί εξαπόλησαν επίθεση κατά της Φινλανδίας ξεκινώντας τον επονομαζόμενο Χειμερινό πόλεμο (Winter war). Ο πόλεμος αυτός προκαλεί πολλές συζητήσεις, μεταξύ των συμμάχων για το αν θα βοηθήσουν τη Φινλανδία, αλλά τελικά οι δυνάμεις που συγκεντρώθηκαν για αυτήν την εκστρατεία καθυστέρησαν έως ότου και τελείωσε ο πόλεμος τον Μάρτιο. Οι συμμαχικές συζητήσεις για εκστρατεία στη Σκανδιναβία ανησύχησαν τη Ναζιστική Γερμανία και οδήγησαν στη γερμανική εισβολή στη Δανία και στη Νορβηγία τον Απρίλιο. Τα συμμαχικά στρατεύματα, που συγκεντρώθηκαν για να βοηθήσουν τη Φινλανδία, τελικά κατευθύνθηκαν προς τη Νορβηγία. Οι μάχες συνεχίστηκαν μέχρι και τον Ιούνιο, όταν τα συμμαχικά στρατεύματα εκκένωσαν τη χώρα, παραχωρώντας τη Νορβηγία στη Γερμανία εξαιτίας της γερμανικής εισβολής στη Γαλλία. 

Το HMS Courageous.

Οι Γερμανικές κινήσεις κατά τον Παράξενο Πόλεμο
-----------------------------------------------

Από την πλευρά του Άξονα, οι Γερμανοί εξαπέλυσαν ναυτικές επιθέσεις κατά τους χειμερινούς και εαρινούς μήνες, ενάντια σε Βρετανικά αεροπλανοφόρα και αντιτορπιλικά, οπού και κατάφεραν να καταστρέψουν αρκετά πλοία, συμπεριλαμβανομένου του αεροπλανοφόρου HMS Courageous όπου χαθήκαν 519 ζωές. Οι αεροπορικές επιδρομές σε Βρετανικά πολεμικά πλοία από τη Luftwaffe ξεκίνησαν στις 16 Οκτωβρίου του 1939. Υπήρχαν αρκετοί μικρής κλίμακας βομβαρδισμοί και αναγνωριστικές πτήσεις και από τις δύο μεριές.

Πηγές
-----

1. ↑  Davies, Norman (2007). *Η Ευρώπη σε πόλεμο. Η έναρξη, οι συγκρούσεις, οι ηγέτες και το τέλος του φασισμού: 1939-1945*. Αθήνα: Ιωλκός. σελ. 137. ISBN 978-960-426-464-3.
2. ↑  «The Phoney War». *History Learning Site* (στα Αγγλικά). Ανακτήθηκε στις 7 Σεπτεμβρίου 2020.
3. ↑  «Markville Canadian History». *schools.yrdsb.ca*. Αρχειοθετήθηκε από το πρωτότυπο στις 7 Απριλίου 2022. Ανακτήθηκε στις 7 Σεπτεμβρίου 2020.
4. ↑  «Phoney War». *History Crunch - History Articles, Summaries, Biographies, Resources and More* (στα Αγγλικά). Ανακτήθηκε στις 7 Σεπτεμβρίου 2020.
5. ↑  Imlay, T. C. (2004-04-01). «A Reassessment of Anglo-French Strategy during the Phony War, 1939-1940». *The English Historical Review* **119** (481): 333–372. doi:10.1093/ehr/119.481.333. ISSN 0013-8266. .
6. ↑  «Norwegian Campaign, Operation R4, April 1940». *www.naval-history.net*. Ανακτήθηκε στις 7 Σεπτεμβρίου 2020.
7. ↑  «BBC - WW2 People's War - Plan R4 - The Invasion of Norway». *www.bbc.co.uk*. Ανακτήθηκε στις 7 Σεπτεμβρίου 2020.
8. ↑  «Saar Offensive (Sep. 7–16, 1939) Summary & Facts». *Totally History* (στα Αγγλικά). 3 Απριλίου 2013. Ανακτήθηκε στις 7 Σεπτεμβρίου 2020.
9. ↑  «SINKING OF HMS COURAGEOUS, SEPTEMBER 1939». *Imperial War Museums* (στα Αγγλικά). Ανακτήθηκε στις 7 Σεπτεμβρίου 2020.